شەفەق نیوز/ مەسرور بارزانی سەرۆک حکومەت هەرێم کوردستان،
ئمڕوو یەکشەممە، پڕۆژەی تلیفرک کوێەی گەشتوگوزاری زاوا لە پارێزگای دهۆک کردەو، و دووپات
کرد ک هەرێم کوردستان وەساڵ سەختیگ رەد بوی و خوەی نەیا دەس قەیرانەیل و ئەوەسا پڕۆژەیل
ستراتیژییگ تر جیوەجی کەێد.
بارزانی وتیش؛ دەسکردیمنە بەرنامەی چاکسازی، و ئەوەسا وە
پەنای خودا و پاڵپشتی هاووڵاتییەیل وەردەوام بویمن، لەبان گشت ئەو ریگریەیلە ک نریا
نوا ئەرا پەکخستن چاکسازیەگە، وتیش: نەبایەد کەسیگ نوای ریەگەمان وەرەو جیوەجیکردن
چاکسازی بگرێد.
و دیاری کرد ک هەرێم کوردستان ساڵ سەختیگ وەپشتسەرنا، وەتایبەت
دویای بڵاوبوین پەتای کۆڕونا و داوەزین نرخەیل نەفت جهانی، ک گرفتەیلیگ ئابووری دروس
کرد و وەخراوی هاتە بان رەوش ئابووری و ژیان گشتی هاووڵاتییەیل.
سەرۆک حکومەت باس باوەت شایستە داراییەکان هەرێم لە بوودجەی
فیدڕاڵی کرد ک تا ئیسە نەڕەسیە، و باس لە ئومید خوەی کرد ک وەی نزیکە کلی بکریەێد.
بارزانی دووپات کرد ک حکومەت عراقی لە ١١ مانگەو بەش هەرێم
کوردستان کل نەکردگە، و لەبان ئەوەیش حکومەت وەردەوامە لە جیوەجیکردن پرۆژەیل، و نێەوسیەێدەو
و ئەوەسا پڕۆژەەیلیگ تر لە گشت شوینەیل هەرێم کوردستان جیوەجی کەێد.
سەرۆک هەرێم باس لە باوەڕی خوەی کرد ک ئابووری لە هەرێم کوردستان
ئەوەسا وە تەقەلای هاووڵاتییەیلی خاسەو بوود ، وتیش؛ ئارامی و ئاسایش سیاسی دوو کار
گرنگن.
سەرۆک حکومەت وتیش؛ وەگەرد مقەیەتیکردن ئارامی سیاسی بایەدە
مقەیەتی ئاسایش هەرێم کوردستان و ئارامیی بکریەێد، و ئەوەسا گشت تەقەلایلمان ئەرا ئەوە
دەیمن.
